section_heading: Prvi svjetski rat
paragraph_text: Na početku Prvog svjetskog rata Henrik postaje zapovjednikom Baltičke flote koju dužnost je obavljao tijekom cijelog rata. Iako su pomorske snage kojima je zapovijedao bile manje od ruskih, Henrik je tijekom rata uspješno sprječavao prodor ruske flote i napade na njemačke luke. Tijekom rata predlagao je da se radi osiguranja njemačkih baza okupira Danska, ali taj njegov prijedlog nije prihvaćen. Henrik je Baltičkom flotom zapovijedao do veljače 1918. kada se umirovljuje.